গ্রিন টির (সবুজ চা) আড়ালে দেশেই বিক্রি হচ্ছে নিউ সাইকোট্রফিক সাবসটেনসেস (এনপিএস) জাতীয় মাদকদ্রব্য ‘খাট’। সম্প্রতি দেশে নতুন এই মাদকের চালান জব্দের পর এমন তথ্য পেয়েছেন গোয়েন্দারা। যদিও আফ্রিকার দেশ ইথিওপিয়া গাঁজাখ্যাত এই মাদকটি বিদেশেই পাচার হচ্ছে বেশি। বাংলাদেশ শুধু রুট হিসেবে ব্যবহৃত হচ্ছিল। কিন্তু আগস্টের শেষ দিন সাড়ে আটশ কেজির চালানের ঘটনায় এক আন্তর্জাতিক মাদক চোরাকারবারিকে গ্রেফতারের পর চাঞ্চল্যকর তথ্য আসে। তবে দেশের মাদকের তালিকায় এই মাদকটি না থাকায় দুশ্চিন্তায় আছে আইনশৃঙ্খলা বাহিনীসহ সংশ্লিষ্ট নিয়ন্ত্রক সংস্থা।